ડિસેમ્બર 2014માં વિસ્તરણ કરતાં sapnaonline.comએ ઇશિતા ટેકનોલોજીસ પ્રા. લિ.ની બુકઅડ્ડા ડૉટ કૉમ એકેડઝોન ડૉટ કૉમ અને કૂલસ્કૂલ ડૉટ કૉમ સહિતને ટેકઓવર કરવામાં સફળતા મેળવી હતી. એમ કહેવાની જરૂર નથી કે આ ટેકઓવર શિક્ષણ ક્ષેત્ર ઉપર નવેસરથી ધ્યાન કેન્દ્રિત કરવા માટે કરવામાં આવ્યું હતું. નિજેશ કહે છે, “આજકાલ લોકોનું ધ્યાન સ્વ-પ્રકાશન ઉપર વધારે કેન્દ્રિત થઈ રહ્યું છે. તેને ધ્યાનમાં રાખીને અમે પાંચ મહિના પહેલાં સાધારણ લેખકમાંથી સાહિત્યકાર બનવાનું સપનું જોતાં લેખકો માટે એક પ્લેટફોર્મ બનાવ્યું જે અંતર્ગત અમે 22 એવા લેખકોનાં પુસ્તકો પ્રકાશિત કરી ચૂક્યા છીએ.” તેના માટે તેમની પાસે કોઈ જ તંત્રીઓ ન હોવાને કારણે તમામ પુસ્તકોનાં લખાણ માટે તેઓ લેખકને જવાબદાર ગણાવે છે. અમે સામાન્ય લેખકોને સાહિત્યકારની શ્રેણીમાં મૂકવા માટે પ્લેટફોર્મ આપીએ છીએ તેની શરત એટલી જ છે કે તેમનું લખાણ વિવાદાસ્પદ ન હોવું જોઇએ.